
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 18 


14 Ιανουάριου 2000 


ΑΠΟΦΑΣΕΙ Σ 

Αριθ. 506 

Έγκριση Γενικού Κανονισμού Λειτουργίας Παιχνιδιών - 
Στοιχημάτων Προκαθορισμένης Απόδοσης. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπ’ όψιντις διατάξεις: 

1. Του Α.Ν. 397/68 «Περί επανασυστάσεως της Γ.Γ.Α. 
και των αρμοδιοτήτων αυτής». 

2. Του Ν. 1558/85 «Κυβέρνηση και Κυβερνητικά Όργανα». 

3. Της παρ. 1 του Άρθρου 2 του Ν 2433/1996 "Ρυθμίσεις 
θεμάτων Ο.Π.Α.Π. και άλλες διατάξεις" (ΦΕΚτ. Α 180). 

4. Του ΠΔ 250/1997 "Διαχείριση, Οργάνωση, Λειτουργία 
και Διάθεση των εσόδων του Δελτίου Στοιχημάτων Προ¬ 
καθορισμένης ή μη απόδοσης" (ΦΕΚτ. Α 181) 

5. Της με αριθμό 47968/9.10.1996, κοινής απόφασης 
του Πρωθυπουργού και του Υπουργού Πολιτισμού «Ανά¬ 
θεση αρμοδιοτήτων στον Υφυπουργό Πολιτισμού» (ΦΕΚ 
τ. Β 937) 

6. Του Άρθρου 29Ατου Ν 1558/1985, που συμπληρώθη¬ 
κε με το Άρθρο 27 του Ν 2081 /I 992 και το γεγονός ότι από 
την έκδοση της παρούσας απόφασης δεν προκαλείται δα¬ 
πάνη σε βάρος του Κρατικού Προϋπολογισμού. 

7. Τα υπ’ αριθ. 17/6.10.1999 και 21/22.11.99 Πρακτικά 
Δ.Σ. του Ο.Π.Α.Π., αποφασίζουμε: 

Την έγκριση του Γενικού Κανονισμού Λειτουργίας Παι- 
χνιδιών Στοιχημάτων Προκαθορισμένης Απόδοσης που 
ακολουθεί. 

Η απόφαση αυτή μαζί με τον Κανονισμό να δημοσιευθεί 
στην Εφημερίδα της Κυβερνήσεως. 

ΓΕΝΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ ΠΑΙΧΝΙΔΙΩΝ 

ΣΤΟΙΧΗΜΑΤΩΝ ΠΡΟΚΑΘΟΡΙΣΜΕΝΗΣ ΑΠΟΔΟΣΗΣ 
Άρθρο 1 

Γενικές διατάξεις 

1. Τα "Παιχνίδια Στοιχημάτων Προκαθορισμένης Από¬ 
δοσης" οργανώνονται, διεξάγονται και λειτουργούν σύμ¬ 
φωνα με το το σχετικό υφιστάμενο νομικό πλαίσιο του Νό¬ 
μου 2433/1966, του Προεδρικού Διατάγματος 250/1997 
και των σχετικών γενικών και ειδικών Κανονισμών Διεξα¬ 
γωγής τους. 

2. Ο ΟΠΑΠ ασκεί την εν γένει διαχείριση, την εποπτεία 
και τον έλεγχο των "Παιχνιδιών Στοιχημάτων Προκαθορι¬ 
σμένης Απόδοσης". 


3. Η συμμετοχή των παικτών στα "Παιχνίδια Στοιχημά¬ 
των Προκαθορισμένης Απόδοσης" είναι ελεύθερη, υπό 
τον όρο της πλήρους και ανεπιφύλακτης εκ μέρους των 
συμμετεχόντων αποδοχής των διατάξεων του σχετικού 
υφιστάμενου νομικού πλαισίου του Νόμου 2433/1996, 
του Προεδρικού Διατάγματος 250/1997, του παρόντος 
Γενικού Κανονισμού, του ειδικού Κανονισμού Διεξαγω¬ 
γής που τίθεται απο τον ΟΠΑΠ για κάθε "Παιγνίδι Στοιχη¬ 
μάτων Προκαθορισμένης Απόδοσης" καθώς και των ειδι¬ 
κών ειδικών όρων και προϋποθέσεων που θέτει γιατο σκο¬ 
πό αυτό κάθε φορά ο ΟΠΑΠ. 

4. Η οικονομική διαχείριση των "Παιχνιδιών Στοιχημά¬ 
των Προκαθορισμένης Απόδοσης" (πληρωμή κερδών 
στους παίκτες, κατανομή στους δικαιούχους φορείς 
κ.λ.π) ασκείται αποκλειστικά και μόνον απο τον ΟΠΑΠ. 

5. Η ευθύνη όλων των χρηματοοικονομικών κινδύνων 
των "Παιχνιδιών Στοιχημάτων Προκαθορισμένης Απόδο¬ 
σης" ανήκει αποκλειστικά και μόνον στον οργανωτή. 

6. Η συμμετοχή στα "Παιχνίδια Στοιχημάτων Προκαθο¬ 
ρισμένης Απόδοσης" γίνεται μόνον μέσω της συμπλήρω¬ 
σης ειδικών εντύπων που ονομάζονται "Δελτία Στοιχήμα¬ 
τος" και μόνον στα εξουσιοδοτημένα πρακτορεία του 
ΟΠΑΠ. Αντίθετα δεν επιτρέπεται η συμμετοχή στα παιγνί¬ 
δια αυτά μέσω τηλεφώνου (τηλεφωνικό στοίχημα), μέσω 
άλλων ηλεκτρονικών μέσων (π.χ ΙπΙθγπθΙ, ψηφιακής τηλε¬ 
όρασης κ.λ.π), ή με οποιονδήποτε άλλο τρόπο. 

7. Δεν επιτρέπεται η χρησιμοποίηση ελληνικών αγώνων 
ποδοσφαίρου ή καλαθοσφαίρισης (μπάσκετ) στα προ¬ 
γράμματα των "Παιχνιδιών Στοιχημάτων Προκαθορισμέ¬ 
νης Απόδοσης". 

8. Για την ομαλή, απρόσκοπτη και επιτυχή διεξαγωγή 
των "Παιχνιδιών Στοιχημάτων Προκαθορισμένης Απόδο¬ 
σης" στα εξουσιοδοτημένα πρακτορεία του ΟΠΑΠ, ο 
ΟΠΑΠ έχει την αποκλειστική ευθύνη της λήψης αποφά¬ 
σεων σχετικά με τον αναγκαίο εξοπλισμό και την πάσης 
φύσεως επιπρόσθετη υποδομή που θα εγκατασταθεί στα 
πρακτορεία αυτά, καθώς επίσης και γιά κάθε σχετική 
ενέργεια που αφορά στα πρακτορεία αυτά. 

Άρθρο 2 

Διεξαγωγή "Παιχνιδιών Στοιχημάτων Προκαθορισμένης 
Απόδοσης" 

1. Τα "Παιχνίδια Στοιχημάτων Προκαθορισμένης Από¬ 
δοσης" μπορεί να διεξάγονται σε πάσης φύσεως ομαδικά 
ή ατομικά αθλήματα, συμπεριλαμβανομένων των ίππο- 

δρομιών και κυνοδρομιών και σε διάφορα άλλα γεγονότα 
η φύση των οποίων προσφέρεται για τη διεξαγωγή στοι¬ 
χημάτων. 

2. Τα "Παιχνίδια Στοιχημάτων Προκαθορισμένης Από¬ 
δοσης" διεξάγονται με την έκδοση και την κυκλοφορία ει¬ 
δικής ενημέρωσης που φέρει την ονομασία "Έντυπο Προ¬ 
γράμματος" με συγκεκριμένη χρονική διάρκεια, στην 
οποία αναγράφονται υποχρεωτικά τα οριζόμενα στην 
παρ. 2 του Άρθρου 4 του ΠΔ 250/1997 και οι πιθανοί ειδι¬ 
κοί όροι που θα έχουν ισχύ στον συγκεκριμένο διαγωνι¬ 
σμό, καθώς και ειδικού δελτίου συμμετοχής που φέρει 
την ονομασία "Δελτίο Στοιχήματος". 

3. Η διακίνηση του "Εντύπου Προγράμματος" και του 
"Δελτίου Στοιχήματος" πραγματοποιείται με ευθύνη του 
ΟΠΑΠ, από τους πράκτορες που είναι εξουσιοδοτημένοι 
από τον ίδιο για την διεξαγωγή "Παιχνιδιών Στοιχημάτων 
Προκαθορισμένης Απόδοσης". 

4. Στα πλαίσια των "Παιχνιδιών Στοιχημάτων Προκαθο¬ 
ρισμένης Απόδοσης" διεξάγονται διαγωνισμοί για γεγο¬ 
νότα τα οποία απαριθμούνται στα "Έντυπα Προγράμμα¬ 
τος". Στα "Έντυπα Προγράμματος" είναι δυνατόν να ανα¬ 
γράφεται κάθε στοιχείο και πληροφορία για τα γεγονότα 
αυτά που διευκολύνει την συμμετοχή των παικτών. 

5. Σε περίπτωση που κάποιες πληροφορίες ή στοιχεία 
για τα γεγονότα του διαγωνισμού έχουν παραληφθεί απο 
το έντυπο προγράμματος ή αυτό περιέχει λάθη ή έχει κα¬ 
θυστερήσει η κυκλοφορία του, ο ΟΠΑΠ έχει το δικαίωμα 
να ανακοινώνει αυτά και με οποιονδήποτε άλλο τρόπο. 

6. Η περίοδος διεξαγωγής διαγωνισμού "Παιχνιδιών 
Στοιχημάτων Προκαθορισμένης Απόδοσης" αρχίζει με 
την ενεργοποίηση στο κεντρικό μηχανογραφικό σύστημα 
του ΟΠΑΠ της δυνατότητας αποδοχής στοιχημάτων για 
γεγονότα που αναγράφονται στο αντίστοιχο "Έντυπο 
Προγράμματος" και λήγει σε ορισμένο χρόνο πριν την 
προγραμματισμένη έναρξη του τελευταίου χρονικά γεγο¬ 
νότος του διαγωνισμού. 

7. Στοιχήματα γίνονται δεκτά εντός της περιόδου διεξα¬ 
γωγής του διαγωνισμού και μέχρι ορισμένο χρόνο πριν 
την καταχωρημένη, στο Μηχανογραφικό Σύστημα, ημε¬ 
ρομηνία και ώρα έναρξης του πρώτου χρονικά διεξαγό¬ 
μενου γεγονότος από το σύνολο των γεγονότων που έχει 
επιλέξει ο παίκτης. Τα "Δελτία Στοιχήματος" κατατίθενται 
από τους παίκτες στα εξουσιοδοτημένα πρακτορεία του 
ΟΠΑΠ κατά τις καθοριζόμενες απο τον ΟΠΑΠ, ημέρες και 
ώρες λειτουργίας τους. 

8. Για την εγκυρότητα του στοιχήματος σε κάθε περί¬ 
πτωση υπερισχύουν τα στοιχεία που καταχωρούνται στο 
κεντρικό μηχανογραφικό σύστημα του ΟΠΑΠ έναντι 
οποιουδήποτε άλλου στοιχείου. 

Άρθρο 3 
Στήλη 

1.0 Κανονισμός Διεξαγωγής του κάθε "Παιχνιδιού Στοι¬ 
χημάτων Προκαθορισμένης Απόδοσης" ορίζει τα σημεία 
τα οποία ο παίκτης δύναται να επιλέξει ως πιθανές εκβά¬ 
σεις για το κάθε γεγονός καθώς και τον αριθμό γεγονό¬ 
των για τα οποία ο παίκτης πρέπει να επιλέξει σημείο προ- 
κειμένου να διαμορφώσει μια "στήλη" στοιχήματος. Η 
αξία της "στήλης" καθορίζεται στις εκατό (100) δραχμές. 

2. Στα "Παιχνίδια Στοιχημάτων Προκαθορισμένης Από¬ 
δοσης" προσφέρονται προκαθορισμένες αποδόσεις είτε 
για κάθε σημείο, είτε συνολικά για κάθε "στήλη" επιλογής 
του παίκτη. Στην περίπτωση κατά την οποία οι αποδόσεις 


προσφέρονται για κάθε σημείο, η απόδοση "στήλης" είναι 
ίση με το γινόμενο των αποδόσεων των σημείων που πε¬ 
ριλαμβάνονται σε αυτή. Οι αποδόσεις προσφέρονται με 
την μορφή δεκαδικού αριθμού με δύο δεκαδικά ψηφία, οι 
δε τιμές τους είναι δυνατόν να μεταβληθούν σε οποιαδή¬ 
ποτε χρονική στιγμή κατά την κρίση του ΟΠΑΠ. Οι αρχικά 
ισχύουσες αποδόσεις αναγράφονται στο "’Έντυπο Προ¬ 
γράμματος" που κυκλοφορεί. 

Άρθρο 4 

Συμμετοχή παίκτη 

1. Για την συμμετοχή παίκτη σε διαγωνισμό "Παιχνιδιών 
Στοιχημάτων Προκαθορισμένης Απόδοσης" απαιτείται η 
διαμόρφωση μίας τουλάχιστον "στήλης", η καταβολή 
αντιτίμου συμμετοχής ίσου με την συνολική αξίατων"στη- 
λών" που επελέγησαν ή πολλαπλασίου αυτής εφ’ όσον το 
επιθυμεί ο παίκτης, καθώς επίσης και η καταχώρηση του 
στοιχήματος αυτού στο κεντρικό μηχανογραφικό σύστη¬ 
μα του ΟΠΑΠ. 

2. Το μέγιστο ποσόν στοιχηματισμού ανα συνδυασμό ή 
και δελτίο στα "Παιχνίδια Στοιχημάτων Προκαθορισμένης 
Απόδοσης" ορίζεται σε δέκα εκατομμύρια (10.000.000) 
δραχμές. Σε περίπτωση που η αξία του δελτίου υπερβαί¬ 
νει το παραπάνω ποσό το δελτίο δεν γίνεται αποδεκτό 
απο την Τερματική Μηχανή Πρακτορείου. 

3. Για ορισμένα "Παιχνίδια Στοιχημάτων Προκαθορι¬ 
σμένης Απόδοσης" είναι δυνατή η συμμετοχή με τη χρή¬ 
ση κωδικοποιημένων τρόπων ανάπτυξης στηλών οι οποί¬ 
οι φέρουν την ονομασία "συστήματα" και καθορίζονται 
στους οικείους Κανονισμούς Διεξαγωγής. 

4. Η συμμετοχή στα "Παιχνίδια Στοιχημάτων Προκαθορι¬ 
σμένης Απόδοσης" γίνεται με την συμπλήρωση και τη κα¬ 
τάθεση "Δελτίου Στοιχήματος" στα εξουσιοδοτημένα πρα¬ 
κτορεία του ΟΠΑΠ, μέσω των τερματικών μηχανών πρα¬ 
κτορείων (ΤΜΠ), οι οποίες είναι συνδεδεμένεςοπ-Ιίπθ με το 
κεντρικό μηχανογραφικό σύστημα. Η καταχώρηση "Δελτί¬ 
ου Στοιχήματος" στο κεντρικό μηχανογραφικό σύστημα 
του ΟΠΑΠ αποδεικνύεται μέσω εκτύπωσης, στην οποία πε¬ 
ριλαμβάνονται οι τρέχουσες τιμές απόδοσης κατά την 
στιγμή της καταχώρησης, οι προβλέψεις του παίκτη και 
όλα τα στοιχεία εκείνα που είναι απαραίτητα για την ανα¬ 
γνώριση του δελτίου και μετά οποία καθίσταται μοναδικό. 

Άρθρο 5 

Αποδοχή στοιχήματος 

1. Ο ΟΠΑΠ διατηρεί, χωρίς υποχρέωση αιτιολόγησης 
της απόφασής του, το δικαίωμα της ανά πάσα στιγμής 
αποδοχής ή μη αποδοχής οποιουδήποτε στοιχήματος. 

2. Εφόσον κατά την κρίση του ΟΠΑΠ, διαπιστωθεί, ότι 
συντρέχουν λόγοι ειδικής συμφωνίας με τον παίκτη, ισχύ¬ 
ει ειδική διαδικασία αποδοχής, που συνίσταται στην δια¬ 
πραγμάτευση για την τροποποίηση οποιωνδήποτε επιλο¬ 
γών του παίκτη. Η τελική συμφωνία αποδεικνύεται μέσω 
εκτύπωσης. 

3. "Στήλη" που περιλαμβάνει γεγονός που αναβλήθηκε 
ή ματαιώθηκε γίνεται δεκτή μόνο υπό τις προϋποθέσεις 
που αναφέρονται στον Κανονισμό Διεξαγωγής του κάθε 
παιγνιδιού. 

Άρθρο 6 

Ακύρωση δελτίου 

1. Ο εξουσιοδοτημένος πράκτορας του ΟΠΑΠ δύναται 

να ζητήσει την ακύρωση συγκεκριμένου "Δελτίου Στοιχή¬ 
ματος", εφόσον συντρέχουν οι προϋποθέσεις ακύρωσής 
του, όπως έχουν ορισθεί από τον ΟΠΑΓΊ. Η ακύρωση 
πραγματοποιείται, εντός του καθορισμένου από τον 
ΟΠΑΠ χρονικού διαστήματος από την καταχώρηση του 
"Δελτίου Στοιχήματος". 

2. Μετά την παρέλευση του απώτερου χρόνου στοιχη- 
ματισμού έστω και ενός από τα γεγονότα που έχει επιλέ- 
ξει ο παίκτης, η αίτηση ακύρωσης δεν γίνεται αποδεκτή. 

3. Κατά την ακύρωση "Δελτίου Στοιχήματος" ακυρώνο¬ 
νται όλες οι "στήλες" που περιλαμβάνονται σε αυτό, η δε 
αξία τους επιστρέφεται στον παίκτη. 

4. Η ακύρωση του "Δελτίου Στοιχήματος" πραγματοποι¬ 
είται μόνο μέσω της ίδιας τερματικής μηχανής από την 
οποία αυτό καταχωρήθηκε στο κεντρικό μηχανογραφικό 
σύστημα του ΟΠΑΠ, υπό τον όρο ότι είναι δυνατή η ανα¬ 
γνώρισή του από το σύστημα και αποδεικνύεται με σχετι¬ 
κή εκτύπωση. Σε περίπτωση που η αναγνώριση του ανω¬ 
τέρω δελτίου δεν είναι δυνατή, τόσον ο ΟΠΑΠ όσο και ο 
πράκτορας ουδεμία ευθύνη φέρουν. 

5. Το δικαίωμα αποδοχής ή μη αποδοχής της ακύρωσης 
ανήκει στον ΟΠΑΠ ο οποίος εξετάζει προς τούτο κάθε 
διαθέσιμο στοιχείο. Τα ακυρωθέντα δελτία και οι σχετικές 
εκτυπώσεις επιστρέφονται υποχρεωτικά στον ΟΠΑΠ από 
τον πράκτορα. 

6. Σε ειδικές περιπτώσεις η ακύρωση "Δελτίων Στοιχη¬ 
μάτων" μπορεί να πραγματοποιείται απ’ ευθείας από το 
κεντρικό μηχανογραφικό σύστημα του ΟΠΑΠ. 

Άρθρο 7 

Αποτελέσματα γεγονότων 

1. Η επιτυχία των προβλέψεων των παικτών επαληθεύε¬ 
ται με βάση τα επίσημα αποτελέσματα που ανακοινώνο¬ 
νται με επιμέλεια του ΟΠΑΠ για κάθε γεγονός που περι¬ 
λαμβάνεται στο "Έντυπο Προγράμματος" και διεξάγεται 
σύμφωνα με τις διατάξεις και τους επίσημους κανονι¬ 
σμούς διεξαγωγής που το διέπουν. 

2. Τα αποτελέσματα του διαγωνισμού "Παιχνιδιού Στοι¬ 
χημάτων Προκαθορισμένης Απόδοσης", σε περίπτωση 
αναβολής ή ματαίωσης γεγονότων για τα οποία έχουν γί¬ 
νει δεκτά στοιχήματα πριντην γνωστοποίηση και καταχώ¬ 
ρηση στο κεντρικό μηχανογραφικό σύστημα του ΟΠΑΠ 
της εν λόγω μεταβολής, διαμορφώνονται με βάσηταπρο- 
βλεπόμενα στους οικείους Κανονισμούς Διεξαγωγής. 

3. Κάθε "στήλη" η οποία έχει καταχωρηθεί στο κεντρικό 
μηχανογραφικό σύστημα του ΟΠΑΠ, κερδίζει εφόσον όλα 
τα σημεία που την αποτελούν προβλέφθηκαν επιτυχώς. 

Άρθρο 8 

Κέρδος στοιχήματος 

Για κάθε "στήλη" η οποία έχει καταχωρηθεί στο κεντρι¬ 
κό μηχανογραφικό σύστηματου ΟΠΑΠ καιαποτελείταιεξ 
ολοκλήρου από επιτυχείς προβλέψεις καταβάλλεται 
στους παίκτες κέρδος το οποίο ισούται με την αξία της 
«στήλης» επί το γινόμενο των αποδόσεων των επιλεγέ- 
ντων σημείων κατά τον χρόνο καταχώρησης του στοιχή¬ 
ματος στο κεντρικό μηχανογραφικό σύστηματου ΟΠΑΠ. 

Άρθρο 9 

Πληρωμή κερδών 

1. Η πληρωμή κερδώνπου αντιστοιχούν σε "στήλες" που 


κερδίζουν σύμφωνα με τα οριζόμενα στο Άρθρο 7 του πα¬ 
ρόντος, πραγματοποιείται μόνο μετά την ολοκλήρωση 
όλων των επιλεγμένων από τον παίκτη γεγονότων και την 
πιστοποίηση της σχετικής καταχώρησής τους στο κεντρι¬ 
κό μηχανογραφικό σύστημα του ΟΠΑΠ. Κατά τη πληρω¬ 
μή κερδών παρακρατείται άμεσα από τον ΟΠΑΠ το ποσόν 
του φόρου που αναλογεί σε κάθε "στήλη", σύμφωνα με 
τον Νόμο. Το προς απόδοση χρηματικό ποσό στρογγυ- 
λοποιείται στην αμέσως κατωτέρα πεντάδα δραχμών. 

2. Για την πληρωμή κέρδους "Δελτίου Στοιχήματος" 
ή/και επιστροφή αξίας "στηλών" σύμφωνα με τον οικείο 
Κανονισμό Διεξαγωγής, απαιτείται η παράδοση του δελ¬ 
τίου στον πράκτορα, η αναγνώρισή του από το κεντρικό 
μηχανογραφικό σύστημα του ΟΠΑΠ και η σήμανσή του 
ως εξοφληθέντος με ταυτόχρονη καταβολή στον παίκτη 
των σχετικών κερδών, εφόσον το σύνολό τους δεν υπερ¬ 
βαίνει το καθορισμένο από τον ΟΠΑΠ μέγιστο ποσό για 
άμεση πληρωμή κέρδους από τους εξουσιοδοτημένους 
πράκτορές του. Τα κέρδη "Δελτίου Στοιχήματος" που 
υπερβαίνουν το καθορισμένο από τον ΟΠΑΠ ποσόν για 
άμεση πληρωμή κέρδους, καταβάλλονται είτε από τον 
ΟΠΑΠ, είτε από τα καταστήματα των συνεργαζομένων 
για τον σκοπό αυτόν με τον ΟΠΑΠ τραπεζών. Το μέγιστο 
ποσό πληρωμής κέρδους απο τους εξουσιοδοτημένους 
πράκτορες δεν υπερβαίνει το μέγιστο ποσό στοιχηματι- 
σμού ανά συνδυασμό ή και δελτίο. 

3. Η καταβολή των κερδών που υπερβαίνουν το παρα¬ 
πάνω μέγιστο ποσό πληρωμής κέρδους από τα εξουσιο¬ 
δοτημένα πρακτορεία του ΟΠΑΠ, πραγματοποιείται την 
επόμενη εργάσιμη ημέρα μετά την γνωστοποίηση στις 
συνεργαζόμενες με τον ΟΠΑΠ Τράπεζες για τη πληρωμή 
κερδών των κερδιζόντων "Δελτίων Στοιχήματος". 

4. Κερδίζοντα "Δελτία Στοιχήματος", τα στοιχεία των 
οποίων για οποιονδήποτε λόγο δεν αναγνωρίζονται από 
το κεντρικό μηχανογραφικό σύστηματου Ο.Π.Α.Π κατά 
την προσκόμισή τους από τον παίκτη στον εξουσιοδοτη¬ 
μένο πράκτορα, μπορούν να προσκομίζονται στον ΟΠΑΠ 
και εφόσον είναι δυνατή η αναγνώρισή τους, καταβάλλε¬ 
ται στον παίκτη το κέρδος που του αναλογεί. 

5. Σε περίπτωση απώλειας, ολικής ή μερικής καταστρο¬ 
φής ή, γενικότερα, σε κάθε περίπτωση που δεν είναι δυ¬ 
νατός ο εντοπισμός και η ανάκτηση κερδίζοντος "Δελτίου 
Στοιχήματος", αποκλείεται η αξίωση καταβολής κέρδους 
και κάθε άλλη αξίωση για αποζημίωση από τον ΟΠΑΠ. 

6. Τα κέρδη από στοιχήματα παραγράφονται μετά την 
παρέλευση τριών (3) μηνών από την ημερομηνία λήξης 
του αντίστοιχου διαγωνισμού. 

7. Εάν κατά την κρίση του ΟΠΑΠ υπάρχουν βάσιμες εν¬ 
δείξεις, ότι από οποιονδήποτε πραγματοποιήθηκαν ενέρ¬ 
γειες που αποσκοπούσαν στον καθορισμό της έκβασης 
γεγονότος κατά παράβαση των διατάξεων και των επίση¬ 
μων κανονισμών διεξαγωγής που διέπουν τέτοια γεγονό¬ 
τα, ή ακόμη εάν υπάρχουν ενδείξεις, σύμφωνα με τις οποί¬ 
ες αμφισβητείται η αξιοπιστία διεξαγωγής γεγονότος, ο 
ΟΠΑΠ δύναται να αναστείλει την πληρωμή κερδών. 

Άρθρο 10 

Μέγιστο κέρδος και Μέγιστη απόδοση 

1. Το μέγιστο καταβαλλόμενο ποσό κέρδους ανα δελ¬ 
τίο, είτε αυτό περιέχει έναν είτε πολλούς συνδυασμούς, 
ορίζεται στο ποσό των 250.000.000 δρχ. Σε περίπτωση, 
κατά την οποία αποδεδειγμένα διαπιστώνεται ότι διενερ- 

γήθηκαν από παίκτη ή ομάδα παικτών καταθέσεις "Δελ¬ 
τίων Στοιχήματος" στο ίδιο ή σε διαφορετικά πρακτορεία 
του ΟΠΑΠ με σκοπό την παράκαμψη της ειδικής διαδικα¬ 
σίας αποδοχής στοιχήματοςτου Άρθρου 5του παρόντος, 
ο ΟΠΑΠ δικαιούται για το σύνολο των κερδιζόντων δελ¬ 
τίων των περιπτώσεων αυτών, να ορίσει ως συνολικό 
άθροισμα κερδώντο μέγιστο κέρδος, όπως αυτό ορίζεται 
με το παρόν. 

2. Η μέγιστη απόδοση "στήλης" για τα "Παιχνίδια Στοι¬ 
χημάτων Προκαθορισμένης Απόδοσης" ορίζεται ως το 
πηλίκο του μεγίστου κέρδους δια την αξία της "στήλης". 

Άρθρο 11 

Ενστάσεις 

1. Ο κάτοχος "Δελτίου Στοιχήματος" που είναι έγκυρο 
και έχει επιτύχει ορισμένο κέρδος, δικαιούται να υποβάλ¬ 
λει ένσταση στον ΟΠΑΠ εντός έξι (6) ημερών από την κα- 
ταχώρηση των αποτελεσμάτων του διαγωνισμού στο κε¬ 
ντρικό μηχανογραφικό σύστημα του ΟΠΑΠ, με τον ισχυ¬ 
ρισμό, ότι το "Δελτίο Στοιχήματος" δεν καταχωρήθηκε ως 
κερδίζον στο κεντρικό μηχανογραφικό σύστημα ή κατα¬ 
χωρήθηκε με μικρότερο άθροισμα κερδών. 

2. Μετά το πέρας της παραπάνω προθεσμίας υποβολής 
ενστάσεων, η Επιτροπή Ελέγχου προβαίνει στην εκδίκα¬ 
ση των ενστάσεων και εκδίδει το σχετικό πρακτικό. 

Άρθρο 12 

Ανωτέρα Βία - Ευθύνη ΟΠΑΠ 

1. Σε περίπτωση επελεύσεως γεγονότων ανωτέρας 
βίας, τα οποία έχουν ως αποτέλεσμα να καθίσταται αδύ¬ 
νατη η διεξαγωγή διαγωνισμού "Παιχνιδιού Στοιχημάτων 
Προκαθορισμένης Απόδοσης" και η καταβολή κερδών 
στους συμμετέχοντες, ο ΟΠΑΠ ουδεμία ευθύνη φέρει 
έναντι των συμμετεχόντων παικτών, εκτός των περιπτώ¬ 
σεων εκείνων που είναι δυνατή η μηχανογραφική ανα¬ 
γνώριση των δελτίων, και στις οποίες επιστρέφεται το 
αντίτιμο. 

Ανωτέρα βία θεωρείται οποιοδήποτε γεγονός ανεξάρ¬ 
τητο από τη βούληση του ΟΠΑΠ, αντικειμενικά απρόβλε¬ 
πτο και αδύνατο να προληφθεί με μέτρα άκρας επιμέλει¬ 
ας και σύνεσης, όπως, ενδεικτικά αλλά όχι περιοριστικά, 
αναφέρονται η θεομηνία, πλημμύρα, σεισμός, φωτιά, πό¬ 
λεμος, απεργία, εμπάργκο, τρομοκρατική ενέργεια κλπ. 

2. Ο ΟΠΑΠ ουδεμία ευθύνη φέρει για ζημία που τυχόν 
προκλήθηκε από οποιουδήποτε είδους απώλεια, ολική ή 
μερική καταστροφή ή άλλη αδυναμία εντοπισμού ή ανά¬ 
κτησης "Δελτίου Στοιχήματος". 

Άρθρο 13 

Επιτροπή Ελέγχου - Ασφάλεια στοιχείων 

Σύμφωνα μεταπροβλεπόμενα στο άρθρο 11 παρ. 2του 
ΠΔ 250/15.9.97 συγκροτείται Επιτροπή Ελέγχου η οποία 
θα συνέρχεται κατα τακτά χρονικά διαστήματα για να επι¬ 
βεβαιώσει, την ακεραιότητα και την εγκυρότητα των στοι¬ 
χείων των συναλλαγών που έχουν καταχωρηθεί στον Κε¬ 
ντρικό Υπολογιστή του ΟΠΑΠ και να ελέγξει την ορθή 
ανακήρυξη των νικητών. Μέχρι την ολοκλήρωση της ΟΝ- 
ΕΙΝΕ σύνδεσης όλων των πρακτορείων του ΟΠΑΠ, τα κα¬ 
θήκοντα της Επιτροπής Ελέγχου θα ασκούν τα μέλη της 
Επιτροπής Μητρών όπως ορίζεται στην παρ. 6 άρθρο 3 
του απο 20/12/58 Β.Δ ”ΠΕΡΙ ΤΗΣ ΛΕΙΤΟΥΡΓΙΑΣ ΔΕΛΤΙΟΥ 


ΠΡΟΓΝΩΣΤΙΚΩΝ ΕΠΙ ΤΩΝ ΠΟΔΟΣΦΑΙΡΙΚΩΝ ΑΓΩΝΩΝ ”. 
Η Επιτροπή Ελέγχου είναι τριμελής με ισάριθμα αναπλη¬ 
ρωματικά μέλη και για τον έλεγχο απαιτείται η ταυτόχρο¬ 
νη παρουσία τριών τουλάχιστον μελών. Για όλες τις ενέρ¬ 
γειες και πράξεις της η επιτροπή συντάσει σχετικό πρα¬ 
κτικό. 

Οι εργασίες της Επιτροπής Ελέγχου για τα "Παιχνίδια 
Στοιχημάτων Προκαθορισμένης Απόδοσης" είναι οι ακό¬ 
λουθες: 

• κάθε χρονική στιγμή που το Κεντρικό Μηχανογραφι¬ 
κό Σύστημα του Ο.Π.Α.Π. σταματά να δέχεται δελτία που 
περιέχουν συνδυασμούς με συγκεκριμένα γεγονότα, 
επειδή παρήλθε ο χρόνος στοιχηματισμού για αυτά, το 
Κ.Σ υπολογίζει με βάση τα δεδομένα των δελτίων μία σει¬ 
ρά κλειδαρίθμων. Οι κλειδάριθμοι αυτοί αποτελούν το 
ηλεκτρονικό κλειδωμάτων μέχρι στιγμής επικυρωθέντων 
δελτίων και παράγονται κάνοντας χρήση ενός ειδικού αλ¬ 
γόριθμου στον οποίο η Επιτροπή Ελέγχου ορίζει ένα κλει¬ 
δί. Απο τους επιμέρους αυτούς κλειδαρίθμους παράγεται 
ένας γενικός κλειδάριθμος που αποτελεί το ηλεκτρονικό 
κλείδωμά τους. Αυτός εκτυπώνεται ταυτόχρονα σε τρεις 
εκτυπωτές δύο εκ των οποίων βρίσκονται στο χώρο της 
Επιτροπής Ελέγχου. 

• στο τέλος του διαγωνισμού, μεταφέρονται στο σύ¬ 
στημα της Επιτροπής Ελέγχου, τα αρχεία στα οποία 
έχουν καταγραφεί όλα τα επικυρωθέντα δελτία του δια¬ 
γωνισμού. 

Η Επιτροπή Ελέγχου όταν συνέρχεται, κάνει έλεγχο της 
εγκυρότητας των αρχείων των δελτίων του διαγωνισμού, 
επαληθεύοντας τους γενικούς ειδικούς κλειδαρίθμους 
που έχουν εκτυπωθεί κατα την διάρκεια του διαγωνισμού 
και εκδίδει πρακτικό ορθότητας συναλλαγών. 

Επίσης δειγματοληπτικά, επιβεβαιώνει τους αντίστοι¬ 
χους κλειδάριθμους που με όμοιο τρόπο έχουν υπολογι¬ 
στεί και έχουν εκτυπωθεί για τα κερδιζόντα δελτία κάποι¬ 
ου διαγωνισμού στο Κεντρικό Μηχανογραφικό Σύστημα 
και εκδίδει σχετικό πρακτικό. 

Σε οποιαδήποτε περίπτωση δεν επιβεβαιώνεται κάποι¬ 
ος κλειδάριθμος σύμφωνα με τις παραπάνω περιγραφό- 
μενες διαδικασίες, η Επιτροπή Ελέγχου προβαίνει στις 
απαραίτητες ενέργειες προκειμένου να εντοπίσει τα δελ¬ 
τία εξ'αιτίας των οποίων δεν είναι δυνατή η επιβεβαίωσή 
του. Τα εν λόγω δελτία τα αναφέρει στο σχετικό πρακτικό 
το οποίο συντάσσει και το παραδίδει στον ΟΠΑΠ. 

Άρθρο 14 

Οι διατάξεις του παρόντος Κανονισμού καθώς και οι 
όροι και οι προϋποθέσεις διεξαγωγής "Παιχνιδιών Στοι¬ 
χημάτων Προκαθορισμένης Απόδοσης" εξειδικεύονται 
από τον ΟΠΑΠ, γνωστοποιούνται στους παίκτες με κάθε 
πρόσφορο τρόπο και από την γνωστοποίησή τους έχουν 
κανονιστική ισχύ. 

Άρθρο 15 

Η ισχύς του παρόντος Κανονισμού αρχίζει από την δη¬ 
μοσίευσή του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,11 Ιανουάριου 2000 

